Antiquae Linguae Britannicae ... Rudimenta

Llyfr gramadeg Cymraeg gan John Davies o Fallwyd yw'r Antiquae Linguae Britannicae ... Rudimenta (sef "Elfennau'r ... Iaith Brydeinig Hynafol"), a gyhoeddwyd yn 1621. Lladin - iaith ysgolheictod rhyngwladol y Dadeni Dysg - yw iaith y llyfr ar wahân i eiriau ac ymadroddion Cymraeg enghreifftiol yn y testun.

Cynnwys
Dyma waith mwyaf enwog y Dr John Davies (1567-1644). Yn ôl Thomas Parry yn ei gyfrol Hanes Llenyddiaeth Gymraeg hyd 1900, mae'r llyfr hwn yn "gampwaith mewn gramadeg" sy'n dangos mai John Davies oedd "un o dri neu bedwar ysgolhaig mwyaf Cymru."Thomas Parry, Hanes Llenyddiaeth Gymraeg hyd 1900 (Gwasg Prifysgol Cymru, 1944).

Yn ogystal â'r disgrifiad o ramadeg yr iaith Gymraeg, ceir pennod ar fesurau Cerdd Dafod ar ddiwedd y llyfr sy'n disgrifio'r Pedwar mesur ar hugain ac yn cymharu barddoniaeth Gymraeg a barddoniaeth Hebraeg.

Rhagflaenir testun y gramadeg gan Lythyr Annerch at Edmwnd Prys, Archddiacon Meirionnydd.Ceri Davies, Rhagymadroddion a Chyflwyniadau Lladin 1551-1632.

Llyfryddiaeth
Testun
John Davies, Antiquae Linguae Britannicae ... Rudimenta *Llundain: John Bill, 1621)
Adargraffiad ffacsimili (Menston: Scolar Press, 1968)

Ceir cyfieithiad Cymraeg o'r rhagymadrodd Lladin yn,
Ceri Davies, Rhagymadroddion a Chyflwyniadau Lladin, 1551-1632 (Caerdydd: Gwasg Prifysgol Cymru, 1980), pennawd IX

Gweler hefyd
Antiquae Linguae Britannicae ... Dictionarum Duplex (1632)
Gramadegau Cerdd Dafod
Rhestr gramadegau Cymraeg (hyd 1900)
Rhestr gramadegau ac adnoddau ieithyddol Cymraeg

Cyfeiriadau

Categori:John Davies o Fallwyd
Categori:Gramadegau Cerdd Dafod
Categori:Gramadegau Cymraeg
Categori:Llyfrau 1621
Categori:Llyfrau'r 17eg ganrif o Gymru
Categori:Llyfrau Lladin yr 17eg ganrif
Categori:Llyfrau Lladin o Gymru